**УТВЪРЖДАВАМ:**

**ГЛАВЕН СЕКРЕТАР НА**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**Д О К У М Е Н Т А Ц И Я**

**ЗА**

**ПРОВЕЖДАНЕ НА ОБЩЕСТВЕНА ПОРЪЧКА**

**ПО РЕДА НА ГЛАВА ОСМА „А” ОТ ЗАКОНА ЗА ОБЩЕСТВЕНИТЕ ПОРЪЧКИ, „ВЪЗЛАГАНЕ НА ОБЩЕСТВЕНИ ПОРЪЧКИ ЧРЕЗ ПУБЛИЧНА ПОКАНА”,**

**С ПРЕДМЕТ**

**„ЗАСТРАХОВАНЕ НА ИМУЩЕСТВЕНИТЕ И НЕИМУЩЕСТВЕНИТЕ ИНТЕРЕСИ НА ИЗПЪЛНИТЕЛНА АГЕНЦИЯ „АВТОМОБИЛНА АДМИНИСТРАЦИЯ”**

**гр. София 2015 г.**

**С Ъ Д Ъ Р Ж А Н И Е**

**І.** Проект на публична покана.

**ІІ**. Описание на предмета на поръчката.

**ІII.** Условия за участие в поръчката.

**IV**. Изисквания към изпълнението на поръчката. Технически спецификации.

**V**. Методика за оценка на офертата.

**VI**. Указания за подготовка на офертата.

**VII**. Образци на документи:

**1.** Представяне на участника;

**2.** Техническо предложение;

**3.** Ценово предложение.

**4.** Списък-декларация за основните договори за услуги, сходни с предмета на поръчката, изпълнени през последните 3 (три) години, считано от датата на подаване на офертата, еднакви или сходни с предмета на публичната покана;

**VIII.** Проект на договор.

I. ПУБЛИЧНА ПОКАНА

**II. ОПИСАНИЕ НА ПРЕДМЕТА НА ПОРЪЧКАТА**

Настоящата документация съдържа информация, която дава възможност на участниците да се запознаят с предмета на поръчката, условията за нейното изпълнение, условията за участие, изисквания към участниците и начина на провеждането й.

Участниците следва да се запознаят и да се съобразят с всички спецификации, указания, условия, изисквания и образци, посочени в документацията.

За нерегламентираните в настоящите указания и документацията за участие условия по провеждането на процедурата, се прилагат разпоредбите на ЗОП и подзаконовите му нормативни актове, както и приложимите национални и международни нормативни актове, съобразно с предмета на поръчката.

**1. Предмет:** „Застраховане на имуществените и неимуществените интереси на Изпълнителна агенция „Автомобилна администрация”

**2. Обект:** услуга по смисъла на чл. 3, ал. 1, т. 2 от Закона за обществените поръчки (ЗОП).

**3. Ред на възлагане:** по реда на Глава осма „а” от Закона за обществените поръчки.

**4. Срок за изпълнение:** 12 месеца от датата на сключване на договор с избрания за изпълнител

**5. Максимална прогнозна стойност:** 66 000 /шестдесет и шест хиляди/ лева без включен ДДС.

**6. Количество и обем** – Услугата обхваща служителите, недвижимите имоти, ползвани от Изпълнителна агенция "Автомобилна администрация", моторните превозни средства на агенцията, описаното движимо имущество и допълнителното оборудване посочени в приложения – 1, 2, 2.1 и 3, публикувани на интернет страницата на агенцията.

**7. Място на изпълнение:** Територията на Република България.

Възложителят осигурява пълен достъп до публичната покана и до настоящата документация за участие на своя профил на купувача на адрес:

<http://192.168.168.8/index.php?page=scategories&scategory=obshtestveni_poruchki>

**III. УСЛОВИЯ ЗА УЧАСТИЕ В ПОРЪЧКАТА**

**Общи изисквания към участниците:**

Право да подаде оферта има всяко българско или чуждестранно физическо или юридическо лице, както и техни обединения, които отговарят на условията на Закона за обществени поръчки (ЗОП), изискванията от Възложителя, посочени в публичната покана и настоящата документация за участие.

Не може да се сключи договор за възлагане на обществената поръчка с лице, за което са налице обстоятелствата по чл. 47, ал. 1, т. 1, б. „а” - „д” от ЗОП, а именно:

1. осъдено е с влязла в сила присъда, освен ако е реабилитирано, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс (НК);

б) подкуп по чл. 301 - 307 от НК;

в) участие в организирана престъпна група по чл. 321 и 321а от НК;

г) престъпление против собствеността по чл. 194 - 217 от НК;

д) престъпление против стопанството по чл. 219 - 252 от НК.

Обстоятелствата по т. 1, б. „а” – „д” се отнасят до лицата по чл. 47, ал. 4 от ЗОП на съответния участник.

Когато участникът предвижда участието на подизпълнители, всички посочени по-горе обстоятелства по чл. 47, ал.1, т. 1 от ЗОП се отнасят и за тях.

Не може да се сключи договор за възлагане на обществената поръчка с лице, за което са налице обстоятелствата по чл. 47, ал. 5 от ЗОП, а именно:

1. е „свързано лице” по смисъла на § 1, т. 23а от Допълнителните разпоредби на ЗОП с възложителя или със служители на ръководна длъжност в неговата организация. Обстоятелството се отнася до лицата по чл. 47, ал. 4 от ЗОП на съответния участник;

2. е сключил договор с лице по чл. 21 или чл. 22 от Закона за предотвратяване и установяване на конфликт на интереси (ЗПУКИ).

Посочени по-горе обстоятелства по чл. 47, ал. 5 от ЗОП са относими и за подизпълнителите, ако участникът предвижда участието им.

**Специфични изисквания:**

В процедурата могат да участват всички, притежаващи лиценз за извършване на застрахователна дейност. Изискването се доказва със заверено копие на лиценз за извършване на застрахователна дейност.

Участниците в процедурата следва да са изпълнили поне три услуги свързани със застраховане и презастраховане през последните три години. Под изпълнени договори се разбират такива договори, които независимо от датата на сключването им, са приключили в посочения срок. Под сходни договори се разбират такива чийто предмет е извършване на застрахователни дейности. Участниците следва да отговарят на изискванията на чл. 8 от Кодекса за застраховането за извършване на застрахователна дейност.

При евентуално противоречие в условията, съдържащи се в различните документи от документацията за участие, се прилагат условията в документа с по-висок приоритет, както следва:

1. Публичната покана;

2. Изисквания към изпълнението на услугата (Техническа спецификация);

3. Проект на договор за обществена поръчка;

4. Образци към документацията за участие.

Документът с най-висок приоритет е посочен на първо място.

**IV. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА.**

**ТЕХНИЧЕСКИ СПЕЦИФИКАЦИИ.**

Предметът на настоящата покана е събиране на оферти за поръчка с предмет „Застраховане на имуществените и неимуществените интереси на Изпълнителна агенция „Автомобилна администрация”, както следва:

1. Застраховка „Автокаско” на 139 /сто тридесет и девет/ броя моторни превозни средства (леки и товарни автомобили, категория M1 и N1), собственост на Изпълнителна агенция „Автомобилна администрация” (съгласно списъка в Приложение № 1). Покрити рискове, съгласно приложение № 1. Автомобилите, застраховани с клауза “всички рискове“ да имат право на доверен сервиз.
2. Застраховка „Гражданска отговорност” на автомобилистите за 139 броя моторни превозни средства, собственост на Изпълнителна агенция „Автомобилна администрация” (съгласно списъка в Приложение № 1), по раздел ІІ, буква „А”, т. 10.1 от Приложение № 1 във връзка с чл. 249, т. 1 от Кодекса за застраховането.
3. „Злополука на местата на МПС” на 139 броя МПС - 669 броя места, собственост на Изпълнителна Агенция „Автомобилна Администрация” (съгласно списък в Приложение № 1). Изискването е за покритие от минимум 1000 /хиляда/ лв. на място.
4. Застраховка „Пожар и природни бедствия“ и „Други щети на имущество“ на ДМА - 69 броя сгради или части от сгради, предоставени за управление на Изпълнителна агенция „Автомобилна администрация” съгласно списък (Приложение № 2), на обща стойност 2 461 418,37 /два милиона четиристотин шестдесет и една хиляди четиристотин и осемнадесет лева и 37 стотинки/ лв. Посочената балансова стойност да бъде завишена с коефициент 3. При настъпване на застрахователно събитие ще се плаща действителния размер на щетата до застрахованата сума.

Движимо имущество, собственост на Изпълнителна агенция „Автомобилна администрация“ (компютърна техника, климатични инсталации и специализирано оборудване посочено в Приложение 2.1) на обща стойност по инвентарна книга 1 011 869,62 (един милион единадесет хиляди осемстотин шестдесет и девет лева и 62 стотинки)

Покрити рискове - Всички покрити рискове по Общите условия на застраховки „Индустриален пожар” и „Всички рискове - щети на имущество” без кражба и грабеж, както следва:

* Пожар и последиците от гасенето му, мълния, експлозия и имплозия, удар от летателни апарати или от падащи от тях части и предмети.
* Буря, ураган, увреждане от падащи клони и дървета.
* Проливен дъжд, наводнение от природно бедствие.
* Увреждане от тежест при естествено натрупване на сняг или лед, падане на лавина.
* Действие на подпочвени води или морски вълни.
* Свличане и срутване на земни пластове.
* Градушка.
* Удар от пътно превозно средство или животно, авария на подемни машини.
* Внезапно изтичане на вода от спринклерни инсталации.
* Авария на водопроводни, канализационни, отоплителни и климатични инсталации.
* Късо съединение и токов удар.
* Земетресение.
* Вандализъм, вкл. злоумишлен пожар и злоумишлена експлозия.
* Разходи за разчистване на развалини и останки.
* Чупене на стъкла, витрини, рекламни табели и надписи.

1. Застраховка „Трудова злополука” на служителите на Изпълнителна агенция „Автомобилна администрация” съобразно изискванията на Наредбата за задължително застраховане на работниците и служителите за риска „Трудова злополука” - общо 507 служители към момента на изготвяне на обявлението. Средна заплата 737 лв.

Покрити рискове: Трудова злополука по чл.55, ал.1 и ал.2 от КСО.

Териториално покритие: Република България и чужбина.

1. Застраховка „Обща гражданска отговорност” - „Гражданска отговорност” на председателите на изпитни комисии - общо 107 лица към момента на изготвяне на обявлението. Застрахователно покритие мин. за 10 000 /десет хиляди/ лв. за едно събитие и 100 000 лв. в агрегат.

Изискване към покритието: да се покрива отговорността за имуществени и неимуществени вреди, причинени на трети лица от МПС, използвани по време на провеждане на изпитите за придобиване на правоспособност за управление на МПС, както и на тези МПС по време на провеждане на изпитите за придобиване на правоспособност за управление на МПС.

За трети лица да се считат и лицата, полагащи изпит, докато се намират в МПС, използвани за провеждане на изпитите.

1. Застраховка „Електронно оборудване” - застраховка на допълнително (електронно) мобилно оборудване в 16 броя автомобили (отбелязани в Приложение № 1 със забележка „допълнително оборудване“) - застрахователна сума на оборудването – 248 361,76 лв. (двеста четиридесет и осем хиляди тристашестдесет и един лева и 76 стотинки). Допълнителното оборудване е описано в Приложение № 3.

Покрити рискове:

Всички покрити рискове по Общите условия на застраховка „Електронно оборудване” без кражба и грабеж.

Загуби, повреди и/или разноски в резултат на материални щети по застрахованото оборудване, причинени от: пожар, експлозия, мълния (вкл. токов удар при мълния от индукция на електрически ток в преносната мрежа), природни бедствия; земетресение; свличане или срутване на земни пластове или скална маса; злоумишлени действия на трети лица; небрежност, неправилно или без подходящ опит боравене с оборудването, операционни грешки и други.

Застраховката за всеки отделен обект (служител, имот, автомобил) влиза в сила от датата на изтичане на предходната му застраховка от съответния вид.

Възложителят си запазва правото преди и след подписване на договора да променя първоначалните списъци на лицата, имотите и моторните превозни средства, подлежащи на застраховане, като уведомява Изпълнителя за всяка промяна.

Възложителят ще ползва по този договор обслужващ брокер консултант.

В случай, че по време на действие на застрахователния договор застрахователният интерес отпадне за отделен недвижим имот, служител или моторно превозно средство, застрахователният договор по отношение на него се прекратява. Изпълнителят връща на Възложителя разликата между цялата премия и премията за използваната част от периода на застрахователния договор, изчислена пропорционално на месечна база, намалена с изплатени и дължими обезщетения.

При възникване на застрахователен интерес по всеки вид застраховка за новопридобити имоти и моторни превозни средства или новоназначени служители/ председатели на изпитни комисии, Възложителят си запазва правото да застрахова допълнително своя интерес за съответните имоти, моторни превозни средства и служители/председатели на изпитни комисии при застрахователя, спечелил настоящата обществена поръчка, до изтичане на срока на договора. В тези случаи стойността на всеки добавък не може да надвишава размера на единичната застрахователна премия по съответния вид застраховка (за отделните автомобили, сгради, за едно лице), заложен в офертата на Изпълнителя и в условията на застрахователния договор.

**V. КРИТЕРИЙ ЗА ОЦЕНКА НА ОФЕРТИТЕ**

Най-ниска предложена цена – на първо място се класира участникът, който отговаря на изискванията на ЗОП, изискванията на Възложителя и е предложил най-ниска цена за изпълнение на поръчката.

**VI. УКАЗАНИЯ ЗА ПОДГОТОВКА НА ОФЕРТАТА**

За участие при възлагането на настоящата обществена поръчка участникът подготвя и представя оферта.

При подготовката на офертата всеки участник трябва да се придържа точно към условията, обявени от възложителя. Възложителят може да отстрани участник, поради несъответствие на офертата с изискванията на документацията към поръчката.

Всеки участник има право да представи само една оферта, която трябва да е изготвена на български език. Когато участникът е чуждестранно физическо или юридическо лице или обединение на чуждестранни физически и/или юридически лица, представянето на участника (по образец 1) се подава в официален превод на български език, а останалите изискуеми документи, които са на чужд език, се представят и в превод на български език.

Офертата се представя в запечатан непрозрачен плик.

Върху плика с офертата се посочват адресът, определен за представяне на офертата, наименованието на поръчката, името на участника, адрес за кореспонденция, телефон, факс, лице за контакт и електронен адрес, както следва:

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**О Ф Е Р Т А**

за участие в обществена поръчка, обявена с публична покана по реда на Глава осма „а” от Закона за обществените поръчки, с предмет „Застраховане на имуществените и неимуществените интереси на Изпълнителна агенция „Автомобилна администрация“.

(участник)

…………………………………………………………

(адрес за кореспонденция)

…………………………………………………………

(тел., факс, ел. поща)

Офертата се представя от участника или упълномощен от него представител лично, по пощата с препоръчано писмо или чрез куриер в деловодството на ИААА, гр. София - 1000, ул. „Ген. Й. В. Гурко” № 5, преди датата и часа, посочени в публичната покана като краен срок за подаване на офертите.

Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него.

Възложителят не приема и връща в момента на представянето им оферти/пликове, които са незапечатани, прозрачни или с нарушена цялост, както и оферти, представени след изтичане на крайния срок.

Разходите по изработването на офертите са за сметка на участниците в поръчката. Участниците не могат да имат претенции по направените от тях разходи.

Срокът на валидност на офертите трябва да е не по-малко от 60 (шестдесет) календарни дни, считано от крайния срок за подаване на оферти, определен в публичната покана.

**Пликът с офертата трябва да се съдържат следните документи:**

1. Представяне на участника, *по образец № 1 от документацията за участие,* *в оригинал;*

2. Пълномощно на лицето, упълномощено да представлява участника (в случай, че участникът не се представлява от лицата, които имат право на това, съгласно документите му за регистрация) – *оригинал или заверено копие;*

3. Документ (договор или споразумение) за създаване на обединение, подписан от лицата, включени в обединението, в който задължително е посочен представляващ (само когато участникът е обединение, което не е юридическо лице) – *заверено копие;*

4. Списък на изпълнените през последните 3 (три) години до датата на подаване на офертата доставки, еднакви или сходни с предмета на настоящата поръчка, *по образец № 4 от документацията за участие,* *в оригинал;*

5. Удостоверения за изпълнените доставки по предходната точка;

6. Техническо предложение за изпълнение – *по образец № 2 от документацията за участие,* *в оригинал.*

7. Ценово предложение, *по образец № 3 от документацията за участие,* *в оригинал;*

Техническото и ценово предложение се подписват само от лица, които имат право да представляват участника и могат да удостоверят пред възложителя представителните си функции.

Всички представени документи трябва да са с дата на издаване, предшестваща подаването на офертата с не повече от 6 месеца или да са в срока на тяхната валидност, когато такава е изрично записана в тях.

Ако за изпълнението на поръчката изпълнителят предвижда участието на подизпълнител/и, документите, посочени по-горе, се прилагат за подизпълнителите съобразно вида и дела на тяхното участие.

Документите, за които е посочено, че трябва да се представят като заверено копие, трябва да съдържат текст „вярно с оригинала”, собственоръчен подпис на представляващия участника и печат. По преценка на участника, документи, за които възложителят е посочил, че може да се представят като заверено копие, могат да бъдат представени и в оригинал.

В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.

Възложителят си запазва правото при необходимост да изисква допълнителни документи и доказателства за декларирани от участника обстоятелства.

Постъпилите в срок оферти се разглеждат и оценяват от комисия, определена със заповед на възложителя за получаване, разглеждане и оценка на офертите.

Комисията няма да разглежда оферти, постъпили след крайния срок за приемането им, посочен в публичната покана, като такива оферти се връщат незабавно на участника и посоченото обстоятелство се отбелязва във входящия регистър.

Офертите ще бъдат отворени на заседание на назначената от възложителя комисия, което ще се проведе на 18 декември 2015 г. от 10.00 часа в сградата на Изпълнителна агенция „Автомобилна администрация” в гр. София, ул. „Ген. Й. В. Гурко” № 5.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

При промяна на посочените по-горе дата, място и час за отваряне на офертите, ще бъде публикувано съобщение в „Профил на купувача” на интернет страницата на Изпълнителна агенция „Автомобилна администрация”, а подалите оферти участници ще бъдат уведомени.

Комисията отваря офертите по реда на тяхното постъпване. Комисията приключва своята работа по разглеждане, оценка и класиране на подадените и допуснати до участие оферти в срок, определен от възложителя, но не по-дълъг от срока на валидност на офертите. При необходимост срокът за работа на комисията може да бъде удължен. Комисията съставя протокол за дейността си.

Комисията може да предложи за отстраняване от участие участник:

* който не е представил някои от посочените от възложителя документи;
* за който е налице някое от съдържащите се в чл. 47, ал. 1, т. 1 и ал. 5, т. 1 и т. 2 от ЗОП обстоятелства;
* който е представил оферта, която е непълна или не отговаря на предварително обявените условия на възложителя;
* който е представил „ценово предложение“, което надхвърля предварително обявената от Възложителя максимална прогнозна стойност.

Комуникацията и действията по обмен на информация между възложителя и участниците са в писмен вид и се извършва по един от следните начини:

* + - * лично – срещу подпис;
      * по пощата или чрез куриерска служба – с препоръчано писмо с обратна разписка, изпратено на посочените адреси за кореспонденция;
      * по факс;
      * по електронен път при условията и по реда на Закона за електронния документ и електронния подпис;
      * чрез комбинация от изброените по-горе средства/начини.

Възложителят сключва писмен договор с класирания на първо място участник.

Възложителят може да възложи изпълнението на поръчката и в случаите, когато е подадена само една оферта, съгласно чл. 101д от ЗОП.

Възложителят може последователно да предложи сключване на договор при условията на чл. 101е, ал. 3 от ЗОП с участника, класиран на второ и на следващо място, когато участникът, който е имал право да сключи договора откаже да го сключи или не представи някой от документите по чл. 101е, ал. 2 от ЗОП или не отговаря на изискванията на чл. 47, ал. 1, т. 1 или ал. 5 от ЗОП.

При сключването на договора участникът, определен за изпълнител трябва да представи документ/и от компетентните органи за удостоверяване липсата на обстоятелствата по чл. 47, ал. 1, т. 1 от ЗОП (свидетелства за съдимост на лицата по чл. 47, ал. 4 от ЗОП), както и декларация/и за обстоятелствата по чл. 47, ал. 5 от ЗОП.

Договорът за възлагане на изпълнението се сключва в съответствие с проекта на договор, приложен към документацията за участие в поръчката.

**VII. ОБРАЗЦИ НА ДОКУМЕНТИ**

***Образец № 1***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**П Р Е Д С Т А В Я Н Е Н А У Ч А С Т Н И К А**

за участие в обществена поръчка по глава осма „а” от ЗОП с предмет „Застраховане на имуществените и неимуществените интереси на Изпълнителна агенция „Автомобилна администрация“.

**ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(посочва се фирмата/наименованието на участника)*

**АДМИНИСТРАТИВНИ СВЕДЕНИЯ:**

|  |  |
| --- | --- |
| ЕИК/БУЛСТАТ/ЕГН: |  |
| Седалище: | |
| - пощенски код, населено място: |  |
| - ул./бул. №, блок №, вход, етаж: |  |
| Адрес за кореспонденция: | |
| - пощенски код, населено място: |  |
| - ул./бул. №, блок №, вход, етаж: |  |
| Телефони: |  |
| Факс: |  |
| E-mail адрес: |  |
| *Забележка: В случай, че участникът е обединение, информацията по-горе се попълва за всеки участник в обединението, като се добавя необходимият брой полета* | |
| Лица, представляващи участника по учредителен акт:  (ако лицата са повече от три, данните се представят в приложение) | |
| Трите имена, ЕГН, лична карта №:, адрес |  |
|  |
|  |
|  |
| Трите имена, ЕГН, лична карта №, адрес |  |
|  |
|  |
|  |
|  |
| Участникът се представлява заедно или поотделно ***(невярното се зачертава)*** от изброените лица: |  |
| Данни за банковата сметка:  Обслужваща банка:……………………………………  IBAN..........................................................  BIC.............................................................  Титуляр на сметката:...................................... |  |

1. Настоящата оферта е подадена при условията, съдържащи се в публичната покана и документацията за участие в поръчката, които се приемат от нас.

2. Задължаваме се да спазваме всички посочени от възложителя условия, които се отнасят до изпълнението на поръчката, в случай, че същата ни бъде възложена, както и че ще представим в срок всички документи, необходими за подписването на договора.

3. При изпълнение на обществената поръчка

**няма да ползваме / ще ползваме**

(*относимото се подчертава)*

следните подизпълнители:

4.1...............................................................................................................................

*(наименование на подизпълнителя, ЕИК, вид на дейностите, които ще изпълнява, дял от обществената поръчка в %)*

4.2...............................................................................................................................

*(наименование на подизпълнителя, ЕИК, вид на дейностите, които ще изпълнява, дял от обществената поръчка в %)*

5. Срокът на валидност на офертата ни е **60 календарни дни**, считано от крайния срок за подаване на оферти, посочен в публичната покана.

6. Декларираме, че:

* отговаряме на условията към участниците за изпълнение на поръчката;
* приемаме условията за изпълнение на поръчката, заложени в проекта на договор;
* не участваме в нито едно друго предложение за настоящата процедура.

*Дата:.................2015 г. Декларатор:..........................*

*(подпис и печат)*

***Образец № 2***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**Т Е Х Н И Ч Е С К О П Р Е Д Л О Ж Е Н И Е**

за участие в обществена поръчка по глава осма „а” от ЗОП с предмет „Застраховане на имуществените и неимуществените интереси на Изпълнителна агенция „Автомобилна администрация“.

**ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(посочва се фирмата/наименованието на участника)*

**УВАЖАЕМИ ДАМИ И ГОСПОДА**,

След запознаване с публичната покана и документацията за участие за възлагане на обществена поръчка с предмет „Застраховане на имуществените и неимуществените интереси на Изпълнителна агенция „Автомобилна администрация“. в качеството си на представител на участника заявявам, че ще изпълним поръчката както следва:

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Предлагаме срок от ………….. за изплащане на дължимите застрахователни обезщетения по всички полици.

***Приложения****:……………………………………………………………………………..………*

*(Участникът, слева да приложи документи, които да доказват, че предложеното от него оборудване отговаря на изискванията на възложителя)*

*Дата:.................2015 г. Декларатор:..........................*

*(подпис и печат)*

***Образец № 3***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**Ц е н о в о п р е д л о ж е н и е**

за участие в обществена поръчка по глава осма „а” от ЗОП с предмет „Застраховане на имуществените и неимуществените интереси на Изпълнителна агенция „Автомобилна администрация“.

**ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(посочва се фирмата/наименованието на участника)*

**УВАЖАЕМИ ДАМИ И ГОСПОДА**,

След запознаване с публичната покана и документацията за участие за възлагане на обществена поръчка с предмет „Застраховане на имуществените и неимуществените интереси на Изпълнителна агенция „Автомобилна администрация“, в качеството си на представител на участника заявявам следното:

**Предлаганата от нас цена за изпълнение на обществената поръчка, е в размер**

**на .................................... (................................................) без ДДС.**

*(словом)*

Предлаганата цена е формирана по следния начин:…………………………………… …………………………………………………………………………………………………..…………………………………………………………………………………………………..……

……………………………………………………………………………………………….…………………………………………………………………………………………………….……

Ценовото предложение включва всички разходи за изпълнение на поръчката, в т.ч. печалба.

Приемаме начина на плащане съгласно условията на приложения към публичната покана проект на договор.

*Дата:.................2015 г. Декларатор:..........................*

*(подпис и печат)*

***Образец № 4***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**С П И С Ъ К**

**по чл. 51, ал. 1, т. 1 от ЗОП**

Долуподписаният………………..………………………………………………...

*(трите имена)*

Данни по документ за самоличност .........................................................................

*(номер на лична карта, дата, орган и място на издаването)*

в качеството си на …………………………………………………………………………

*(длъжност)*

на ……………...…………………………………………..………………………………………,

*(наименование на участника)*

участник в обществена поръчка, обявена с публична покана по реда на Глава осма „а” от Закона за обществените поръчки, с предмет „Застраховане на имуществените и неимуществените интереси на Изпълнителна агенция „Автомобилна администрация“, декларирам, чепрез последните 3 (три) години до датата на подаване на офертата представляваният от мен участник е изпълнил следните услуги, еднакви или сходни с предмета на настоящата поръчка, както следва:

|  |  |  |  |
| --- | --- | --- | --- |
| Предмет на услугата | Стойност/цена без ДДС и количество/брой/обем на услугата | Крайна дата на изпълнение на услугата | Получател на услугата |
| 1. |  |  |  |
| 2. |  |  |  |
| 3. |  |  |  |

В подкрепа на горното, прелагаме следните докозателства по чл. 51, ал. 4 от ЗОП:

1. …………….

2. …………….

3. …………….

Известна ми е отговорността по чл. 313 от Наказателния кодекс за посочване на неверни данни.

*Дата:.................2015 г. Декларатор:..........................*

*(подпис и печат)*

**VIII. ПРОЕКТ НА ДОГОВОР**

Днес ………………………………2015 г. в гр. София, между:

Изпълнителна агенция „Автомобилна администрация”, ЕИК 121410441, с адрес: гр. София, ул. „Ген. Й. В. Гурко” № 5 представлявана от Цветелин Цветанов – изпълнителен директор на Изпълнителна агенция “Автомобилна администрация”, наричана за краткост ЗАСТРАХОВАН, от една страна, и

……………………………………………………………., ЕИК………………., с адрес …………………………………………………. представлявано от ………………….. – ………………………………………………………………………., наричано за краткост ЗАСТРАХОВАТЕЛ, от друга страна, *и след като бяха събрани, разгледани и оценени представените в Изпълнителна агенция „Автомобилна администрация“ оферти за участие в процедура за възлагане на обществена поръчка с предмет „Застраховане на имуществените и неимуществените интереси на Изпълнителна агенция „Автомобилна администрация”, обявена с публична покана по реда на Глава осма „а“ от Закона за обществените поръчки и въз основа на класирането, направено от назначената със Заповед № …………… г. комисия, на основание процедура по чл. 101г от Закона за обществените поръчки, се сключи настоящият договор за следното:*

**I. ПРЕДМЕТ НА ДОГОВОРА**

Чл. 1. С настоящия договор за застраховане ЗАСТРАХОВАТЕЛЯТ се задължава да сключи следните видове застраховки с покритие на рисковете съгласно техническото предложение на ЗАСТРАХОВАТЕЛЯ при участие в процедурата (неизменна част от настоящият договор), както следва:

1. Застраховка „Автокаско” – на автомобилите собственост на Изпълнителна агенция „Автомобилна администрация”;

2. Застраховка „Гражданска отговорност” на автомобилистите – за автомобилите собственост на Изпълнителна агенция „Автомобилна администрация”;

3. Застраховка „Злополука на местата на пътници в моторно превозно средство” – на автомобилите собственост на Изпълнителна агенция „Автомобилна администрация”;

4. Застраховка „Пожар и природни бедствия” и „Други щети на имущество” на ДМА на Изпълнителна агенция „Автомобилна администрация”;

5. Застраховка „Трудова злополука” на всички служители на Изпълнителна агенция „Автомобилна администрация”;

6. Застраховка „Обща гражданска отговорност” - „Гражданска отговорност на председатели на изпитни комисии”.

7. Застраховка „Електронно оборудване”.

**ІІ. ТЕРИТОРИАЛНО ПОКРИТИЕ**

Чл. 2. Териториално действие на застрахователните договори.

1. Застрахователните договори по чл. 1 се отнасят за застрахователни събития настъпили на територията на Република България.

2. Застрахователните договори по чл. 1 т. 1, 2 и 3 се отнасят и за застрахователни събития извън територията на Република България, като преди превозно средство да напусне територията на Република България, ЗАСТРАХОВАНИЯТ е длъжен да уведоми ЗАСТРАХОВАТЕЛЯ за дестинацията и времето през което превозното средство ще е извън България. В случай на застрахователно събитие по чл. 1, т. 1, 2 и 3 извън територията на Република България, ЗАСТРАХОВАНИЯТ е длъжен да уведоми ЗАСТРАХОВАТЕЛЯ за събитието в тридневен срок от настъпването му и да представи документи удостоверяващи събитието не по-късно от 10 дневен срок от настъпването му.

3. Застрахователният договор по чл. 1 т. 5 се отнася и за застрахователни събития извън територията на Република България, в случаите в които служителите на Изпълнителна агенция „Автомобилна администрация” са в командировка.

**ІІІ. СРОК НА ДОГОВОРА**

Чл. 3. Договорът се сключва за срок от 12 (дванадесет) месеца от датата на неговото сключване или до изтичане срока на полиците, сключени въз основа на него.

**ІV. ЗАСТРАХОВАТЕЛНА СУМА**

Чл. 4. Застрахователните суми на застраховките по чл. 1 са посочени в ценовото и техническо предложение на ЗАСТРАХОВАТЕЛЯ от документацията на процедурата за възлагане на обществената поръчка.

**V. ЗАСТРАХОВАТЕЛНА ПРЕМИЯ**

Чл. 5. (1) Застрахователните премии за имуществото и служителите на агенцията съгласно приложените към договора списъци са както следва:

1. Застраховка „Автокаско” – на автомобилите собственост на Изпълнителна агенция „Автомобилна администрация” – ………………. лв.;

2. Застраховка „Гражданска отговорност” на автомобилистите – за автомобилите собственост на Изпълнителна агенция „Автомобилна администрация” – …………….. лв.;

3. Застраховка „Злополука на местата на пътници в моторно превозно средство” – на автомобилите собственост на Изпълнителна агенция „Автомобилна администрация” – ………………. лв.;

4. Застраховка за „Пожар и природни бедствия” и „Други щети на имущество” на ДМА на Изпълнителна агенция „Автомобилна администрация” – ……………… лв. ;

5. Застраховка „Трудова злополука” на всички служители на Изпълнителна агенция „Автомобилна администрация” – …………………. лв.;

6. Застраховка „Обща гражданска отговорност” - „Гражданска отговорност на председатели на изпитни комисии” – ……………………. лв.

7. Застраховка „Електронно оборудване”– ……………………. лв.

(2) За всички допълнително заявени застраховки, извън приложените към договора списъци, застрахователната премия се определя по тарифните числа на ЗАСТРАХОВАТЕЛЯ, представляващи неразделна част от ценовото предложение към офертата на застрахователя за съответния вид застраховка.

(3) Размерът на застрахователната премия се изчислява съобразно стойността на активите към момента на подписването на застрахователните полици.

(4) Застрахователната премия ще обхване и всички активи придобити в срока на настоящия договор.

(5) Заплатената от Застрахования сума по този договор не може да надхвърля 66 000 /шестдесет и шест хиляди/ лева без ДДС.

Чл. 6. Заплащането на застрахователната премия по всички видове застраховки се извършва еднократно, в 30 дневен срок от представянето на надлежни счетоводни документи.

Чл. 7. Плащанията по чл. 6 от настоящия договор ще се извършват в български лева по следните банкови сметки:

Банка: ……………………..

IBAN: …………………….

BIC: ……………………..

Чл. 8.Всички активи, придобити за срока на действие на договора, ще бъдат застраховани съобразно стойностите им и оферираните условия за всеки от тях.

**VІ. ПРАВА И ЗАДЪЛЖЕНИЯ НА СТРАНИТЕ**

Чл. 9. (1) ЗАСТРАХОВАТЕЛЯТиздава застрахователни полици както следва:

1. Застраховка „Автокаско” – на автомобилите, собственост на Изпълнителна агенция „Автомобилна администрация”;

2. Застраховка „Гражданска отговорност” на автомобилистите – за автомобилите собственост на Изпълнителна агенция „Автомобилна администрация”;

3. Застраховка „Злополука на местата на пътници в моторно превозно средство” – на автомобилите, собственост на Изпълнителна агенция „Автомобилна администрация”;

4. Застраховка за „Пожар и природни бедствия” и „Други щети на имущество” на ДМА на Изпълнителна агенция „Автомобилна администрация”;

5. Застраховка „Трудова злополука“ – на всички служители на Изпълнителна агенция „Автомобилна администрация”, ще бъдат уточнени в застрахователните полици;

6. Застраховка „Обща гражданска отговорност” - „Гражданска отговорност на председатели на изпитни комисии”;

7. Застраховка „Електронно оборудване”.

(2) Срокът на действие на полиците трябва да бъде дванадесет месеца от датата на влизане в сила на съответната полица.

Чл. 10. ЗАСТРАХОВАТЕЛЯТ се задължава да изплаща дължимите застрахователни обезщетения по всички полици в срок, посочен в Техническото предложение, което е неразделна част от настоящия договор, след представяне на всички необходими за това документи.

Чл. 11. ЗАСТРАХОВАНИЯТ може да посочи писмено юридическо лице, на което да бъдат преведени дължимите застрахователни обезщетения, когато възстановяването на застрахованият обект е извършено от посоченото юридическо лице.

Чл. 12. ЗАСТРАХОВАНИЯТ може по всяко време за срока на действие на договора, да прави промени в списъците на застрахованото имущество или персонал, като добавя или премахва имуществени или неимуществени обекти предмет на този договор.

Чл. 13. ЗАСТРАХОВАТЕЛЯТ се задължава да издава застрахователни полици и да актуализира списъците на застрахованото имущество и персонал.

Чл. 14. ЗАСТРАХОВАНИЯТ се задължава да изплати дължимите застрахователни премии в срок до 30 дни от датата на издаване на съответните полици.

Чл. 15. ЗАСТРАХОВАНИЯТ ще използва по този договор обслужващ брокер консултант.

**VІІ.ПРЕКРАТЯВАНЕ НА ДОГОВОРА**

Чл. 16. Действието на договора се прекратява:

1. с неговото изпълнение;

2. по взаимно съгласие между страните, изразено в писмена форма;

3. при настъпване на съществени промени във финансирането на ЗАСТРАХОВАНИЯ, свързани с предмета на договора, които не са могли да бъдат предвидени или предотвратени – с писмено уведомление от ЗАСТРАХОВАНИЯ веднага след настъпване на обстоятелствата. Прекратяването на договора настъпва с получаване на уведомлението.

Чл. 17. ЗАСТРАХОВАНИЯТ може да прекрати договора с писмено уведомление без предизвестие до ЗАСТРАХОВАТЕЛЯ, без да дължи неустойки:

1. ако по отношение на ЗАСТРАХОВАТЕЛЯ настъпят обстоятелствата по чл. 47 от Закона за обществените поръчки.

2. ако бъде установено, че преди подписване на договора или по време на неговото действие ЗАСТРАХОВАТЕЛЯТ е представил документ с невярно съдържание (в т.ч. удостоверения, сертификати и др.), или е декларирал неверни данни, факти или обстоятелства, или е скрил данни, факти или обстоятелства от значение за обществената поръчка, както и в случай, че ЗАСТРАХОВАТЕЛЯТ бъде лишен от право да упражнява дейността, за изпълнението на която е сключен този договор.

4. ако ЗАСТРАХОВАТЕЛЯТ откаже да изпълни свое задължение по договора.

Чл. 18. ЗАСТРАХОВАНИЯТ може да прекрати договора с едностранно писмено уведомление, отправено до ЗАСТРАХОВАТЕЛЯ в хипотезата на чл. 43, ал. 4 от Закона за обществените поръчки.

Чл. 19. ЗАСТРАХОВАТЕЛЯТ може да прекрати договора след едностранно писмено уведомление до ЗАСТРАХОВАНИЯ, когато той виновно не изпълни задължението си плащане на цената по договора.

Чл. 20. Когато изпълнението на този договор стане изцяло или отчасти невъзможно по причини, за които страните не отговарят, договорът се разваля автоматично по право.

Този договор съдържа 4 (четири) страници и се състави в два еднообразни екземпляра по един за всяка от страните.

***Приложения****:*

1. *Техническо предложение за изпълнение на поръчката.*
2. *Списък на сградите управлявани от агенцията.*
3. *Списък на превозните средства подлежащи на застраховане.*
4. *Описание на имуществото и служителите подлежащи на застраховане.*

**ЗА ЗАСТАХОВАНИЯ: ЗА ЗАСТРАХОВАТЕЛЯ:**

**…………………………..** **……………………………....**

*Изпълнителен директор* ……………………….………

**…………………………….**

*Директор на дирекция ФСО*